钦定古今图书集成/明伦汇编/氏族典/第375卷 > 《国语》 > 《郑语》
## 钦定古今图书集成/明伦汇编/氏族典/第375卷 > 《国语》 > 《郑语》

史伯对郑桓公曰：“夫黎为高辛氏火正，以淳耀惇大，
天明地德，光昭四海，故命之曰祝融，其功大矣。夫成
天地之大功者，其子孙未尝不章，虞、夏、商、周是也。虞
幕能听协风，以成物乐生者也。夏禹能单平水土，以
品处庶类者也。商契能和合五教，以保于百姓者也周弃能播殖百谷，疏以衣食民人者也。”其后皆为王
“公侯伯。”祝融亦能昭显天地之光明，以生柔嘉材者
也。其后八姓于周，未有侯伯佐制物于前代者。昆吾
为夏伯矣，大彭、豕韦为商伯矣。当周未有己姓昆吾、
苏、顾、温、董。董姓鬷夷、豢龙，则夏灭之矣；彭姓彭祖、豕
韦、诸稽，则商灭之矣；秃姓舟人，则周灭之矣；妘姓邬、
郐路、偪阳，曹姓邹、莒，皆为采、卫。或在王室，或在夷、翟，
莫之数也。而又无令闻，必不兴矣。斟姓无后，融之兴
者，其在𦬒姓乎？